επι αρχιαδα αρ[χ]οντος πυλαιας οπωρινης ιερομνημονουντ[ων] αιτωλων φιλλεα νικοστρ[ατ]ου κορινθιου δελφων αναξανδρι[δα] νικοδαμου βοιωτων ευγειτονος επικυδου φωκεω[ν] νικοκλεο[ς] νικοπολιος αινιανων ευξενου αριστο[φ]υλου ερετριεων αισχυλου τροι[ζ]ανιων στρατωνος λοκρων εχεμμα αθηναιων φαλαισκου δωριεων αινησωνος εδοξε τοις ιερομνημοσιν επειδη κεφαλιων μεγαρευς και βοιδι[ο]ν μεγαρικη μηνυσαντες ταληθη τωι [θ]εωι διοπειθην αθηναιον εχοντα τα ιερα χρηματα του απολλωνος [του πυ]θιου ταλαντα οκτω και εγδικασαμενου κεφαλι[ωνος] και βοιδιου εν τοις ιερο[μ]νημοσιν και [κ]αταγνοντω[ν των] ιερομνημονων και οντος εν τωι ζυγαστρωι διο[πειθους] οφε[ι]λων τωι θεωι ταλαντα οκτω εδωκαν οι ιερομν[ημονες] κεφαλιωνι και βοι[δ]ιωι μεγαρευσιν και εκγο[νοις αυτων] και οικιδι αργειωι προδικιαν και ασφαλειαν [κατα τον] νομον επειδη φαινονται μεγαλα τον θ[εον --------] ευεργετηκοτες.
Phokis — Delphi — 273 BC — SIG(3) 416
 273 BC 